OzLabs/hebrew-wiki-articles huggingface dataset:
דפנה האזנייגר

דפנה ליליאן אוולין האזנייגר (באנגלית: Daphne Lilian Evelyn Hasenjäger; נולדה ב-2 ביולי 1929), היא אתלטית דרום אפריקאית בעבר. סגנית אלופה אולימפית (הלסינקי 1952) בריצת 100 מטר.

== ביוגרפיה ==
האזנייגר נולדה וגדלה בפרטוריה בשם דפנה רוב.

===1948===
במאולימפיאדת לונדון היא סיימה במקום שישי בריצת 200 מטר בתוצאה של 25.7 שניות, בשלב המוקדמות היא קבעה תוצאה של 24.4 שניות ובשלב חצי הגמר היא קבעה תוצאה של 25.1 שניות ובמקום תשיעי בריצת 100 מטר בתוצאה של 12.7 שניות, בשלב המוקדמות היא קבעה תוצאה של 12.4 שניות.

===1950===
====מדליית ארד במשחקי האימפריה הבריטית ====
במשחקי האימפריה הבריטית שנערכו באוקלנד, ניו זילנד בפברואר 1950 זכתה במדליית ארד בריצת 220 יארד בתוצאה של 24.7 שניות, אחרי מרג'ורי ג'קסון שקבעה שיא משחקים חדש של 24.3 שניות ושירלי סטריקלנד (24.5), שתיהן מאוסטרליה. נוסף לכך, היא השתתפה בריצת 100 מטר אך לא עלתה לריצת הגמר.

===1952===
====סגנית אלופה אולימפית====
במאולימפיאדת הלסינקי היא זכתה במדליית כסף בריצת 100 מטר בתוצאה של 11.8 שניות, אחרי מרג'ורי ג'קסון שהשוותה את שיא העולם - 11.5 שניות ולפני שירלי סטריקלנד (11.9 שניות). נוסף לכך, היא סיימה במקום שישי בריצת 200 מטר בתוצאה של 24.6 שניות. בשלב המוקדמות ובשלב חצי הגמר היא קבעה תוצאה של 24.4 שניות.

==קישורים חיצוניים==

קטגוריה:אתלטיות דרום אפריקאיות
קטגוריה:אתלטיות באולימפיאדת לונדון (1948)
קטגוריה:אתלטיות באולימפיאדת הלסינקי (1952)
טאראס פטריננקו

טאראס פטריננקו הוא מוזיקאי אוקראיני, אמן העם של אוקראינה .

== ביוגרפיה ==
קריירת המוזיקה שלו החלה בשנת 1969 לאחר הופעתו על רחבת הריקודים עם להקת "אנסי", שחבריה היו תלמידים מבית הספר למוזיקה על שם מיקולה ליסנקו. בשנת 1970 הופיעה הלהקה לראשונה בטלוויזיה, והייתה למשך כשנתיים המובילה הבלתי מעורערת של מוזיקת הרוק האוקראינית.

בשנת 1971, טאראס יצר את הקבוצה החדשה Dzvony, אשר בשנת 1974 התמזגה עם Eney האסור בפומבי.

לאחר שירותו הצבאי, היה פטריננקו מנהיג הלהקה המפורסמת "מרייה". אולם, לאחר שנאסר עליהם לבצע שירים משלהם (ובמיוחד את "שיר על השיר"), היגר פטריננקו יחד עם להקת "הגיטרות הקסומות" לרוסיה. החל משנת 1982 הופיע פטריננקו עם ההרכב "פרחי כלנית אדומה" מטולה, שבאותה תקופה כלל רק מוזיקאים אוקראינים. כאן הקליט את להיטיו הראשונים ברוסית: "כוכבים כבויים", "ציפור נודדת", "ואני חוזר", אך לאחר זמן קצר שב לאוקראינה.

בשנת 1991 החל פטריננקו להקליט את האלבום "אדוני, חוס עלינו" לקראת "אודיו אוקראינה", אך השלמתו התעכבה למשך כשנתיים. הסיבה לכך הייתה התפרקותה של להקת הליווי "כרונו", כשהמוזיקאים פשוט לא שבו מסיבוב ההופעות בחו"ל. אך עיכוב זה לא פגע באיכות האלבום, אשר נחשב בשנת 1993 לטוב ביותר באוקראינה באותה שנה.

בשנת 1995, טאראס הנחה במשך זמן מה את תוכנית הטלוויזיה המרכזית Kolyskova dlia doroslykh . בקיץ 1997 ב- «Tavria games - VI» קיבל פטריננקו את הפרס הכל-אוקראיני במוזיקה ומופעים המוניים, ציפור האש המוזהבת, במועמדות לאגדה חיה.

בסוף השנה הוציאה חברת נובה רקורדס את אלבום הסולו השלישי של Petrynenko Liubov moya, בתכנון סוף סוף להוציא גם את הקודם. בשנת 1999 על התרומה האישית בפיתוח התרבות והאמנות הלאומית וההישגים האמנותיים המשמעותיים, זכתה הסולו-סולן של הארגונים היצירתיים לקונצרטים Kyivschyna, Taras Petrynenko, בתואר אמן העם של אוקראינה .

בשנת 2003, המותג אטלנטיק סיווג את טאראס פטריננקו לקבוצת מוזיקאי רוק והוציא אוסף משיריו בתור סדרת Rock Legends of Ukraine .

בסתיו 2004 טאראס השתתף באופן פעיל במהפכה הכתומה, שם בכיכר העצמאות בקייב ביצע את שיריו. בשנים 2013–2014, טאראס פטריננקו השתתף באופן פעיל במהפכה של כבוד, שם ביצע את שיריו פעמים רבות.

== היצירות המפורסמות ביותר ==
קונצרט במינכן בגרמניה

; אוקראינה
: Дороги іншої не треба,
: Поки зорить Чумацький Шлях.
: Я йду від тебе і до тебе
: По золотих твоїх стежках.

: Україно, Україно!
: Ти зоря наших надій
: Вірне серце твого сина
: я кладу тобі до ніг.

; (תרגום של אוקראינה )
: דרך נוספת מיותרת
: עד ששביל החלב יזרח (הדרך של צ'ומאק )
: אני הולך ממך ולקראתך
: על שבילי הזהב שלך

: אוקראינה, הו, אוקראינה שלנו
: אתה כוכב התקוות שלנו
: הלב הנאמן של בנך ילידך
: אני מניח את זה עכשיו, ממש לרגליך

== קישורים חיצוניים ==

* [http://uaformat.com/content/view/1076/39/ ראיון עם טאראס פטריננקו] (in Ukrainian)
* [http://www.pisni.org.ua/persons/22.html רשימת יצירותיו וביוגרפיה קצרה] (in Ukrainian)
* [http://poetry.uazone.net/petryn.html מילים מתוך אלבום Lyubov moya מאת נובה רקורדס] (in Ukrainian)
* [http://www.bulvar.com.ua/arch/2006/36/44fd760aa13d5/ כתבה עליו בשדרות קייבאן גורדון עם תמונות] (in Russian)
* [http://kmstudio.com.ua/index.php?nma=cherem&fla=stat&nm=200 אתר נוסף עם כמה תמונות וביוגרפיה קצרה] (in Ukrainian)

קטגוריה:דפים עם תרגומים שלא נסקרו
קטגוריה:מוזיקאים אוקראינים
קטגוריה:אוקראינים שנולדו ב-1953
אוטו אלסנר

אוטו אלסנר (17 בפברואר 1921 - 23 במאי 1994) היה כימאי ישראלי<ref></ref> ממוצא פולני ממכון שנקר ברמת גן, שבעקבות מחקרו יוצר לראשונה פתיל תכלת לציצית מן החילזון ארגמון קהה קוצים על ידי הרב אליהו טבגר מירושלים<ref></ref><ref></ref>.

תגליתו המרכזית הייתה פריצת דרך במחקר אודות יצירת צבע התכלת מחלזונות בטכנולוגיה שהייתה זמינה בימי התנ"ך באמצעות חשיפה לקרינת UV שמקורה בשמש<ref></ref>. אלסנר היה שותף בפתרון תעלומת הפקת התכלת המקראית אותה חקר גם הרב הרצוג<ref></ref>.

== לקריאה נוספת ==
* הרב מנחם בורשטיין, התכלת, ירושלים, תש"ן, מסת"ב 9652221155
* 

== הערות שוליים ==

קטגוריה:כימאים
קטגוריה:כימאים ישראלים
קטגוריה:שנקר (מכללה)
קטגוריה:קצרמר כימיה
קטגוריה:קצרמר אישים
הדיוויזיה ה-96 (האימפריה הגרמנית)

הדיוויזיה ה-96 (הסקסונית ה-6) (בגרמנית: 96. Infanterie-Division (6. Königlich Sächsische)) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

== היסטוריה ==
הדיוויזיה ה-96 הוקמה ב-3 במאי 1917, בחזית המזרחית שם שירתה עד פברואר 1918 ולאחר מכן הועברה לחזית המערבית שם לחמה בלוחמת תעלות בלורן ובהרי הווז' מאפריל 1918 עד סוף המלחמה. לאחר שהמלחמה הסתיימה, נשלחה הדיוויזיה חזרה לגרמניה מחוץ לשטחים כבושים, שם היא שוחררה ופורקה בינואר 1919.

המפקד היחיד של הדיוויזיה היה הגנרל-מיור הסקסוני פרידריך פון דר דקן.

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

96
96
פנדר ג'אזמאסטר

Fender Jazzmaster היא גיטרה חשמלית שתוכננה כדגם היקר יותר של פנדר סטראטוקסטר. אם כי הגיטרה זכתה להצלחה פחותה באופן יחסי. הוצגה לראשונה בכנס NAMM של 1958, היא שווקה בתחילה כגיטרה שיועדה לגיטריסטי ג'אז, שלא מצאו את הגיטרה כגיטרה טובה לסגנון - ודווקא מצאה חן בקרב גיטריסטי רוק גלישה בתחילת שנות ה-60. המראה שלה דומה לפנדר ג'אגואר, אם כי היא שונה מבחינה טונית ופיזית במובנים טכניים רבים, כולל עיצוב הפיקאפים, אורך קנה מידה ובקרות.

=== דגמים וסדרות ייחודיות ===
במהלך השנים, פנדר יצרה מגוון דגמים מיוחדים של הג'אזמאסטר, כולל דגמים חתומים לפי אמנים כמו ג'יי מאסיס מלהקת דינוזאור ג'וניור, שהדגם שלו כולל גימור Purple Sparkle וגשר Adjust-o-matic, אשר מהווה שינוי נפוץ בקרב נגני ג'אזמאסטר. דגם חתום נוסף הוא של אלביס קוסטלו, שיצא בשנת 2008, וכולל זרוע טרמולו מיוחדת וגימור בצבע אגוז.

בנוסף, בשנת 2012 הוצגו דגמי חתימה של חברי להקת סוניק יות' (Sonic Youth), ת'רסטון מור ולי רנאלדו . דגמים אלו שימרו את רוחה של הלהקה שכללה שינוי והתאמה של הגיטרות, כאשר הדגם של רנאלדו כלל שני פיקאפים רחבים בסגנון הסבנטיז של טלקסטר דלוקס.

עוד דגם מעניין הוא Blacktop Jazzmaster, שמיוצר במקסיקו כחלק מסדרת Blacktop של פנדר. גיטרה זו מציעה אפשרות גישה מודרנית עם טונים חזקים יותר, וכוללת פיקאפ humbucker במיקום הגשר במקום פיקאפ soapbar שני.<ref></ref>

עוד אמן מפורסם המשתמש בג׳אזמאסטר וטלקסטר של פנדר הוא ג'ים רוט, גיטריסט להקת סליפנוט.

== הערות שוליים ==

==קישורים חיצוניים==

קטגוריה:פנדר
גינה לי

"גינה לי" הוא שיר עברי מוכר שנכתב על ידי המשורר לוין קיפניס והולחן על ידי דוד מערבי <ref></ref>. השיר, המתאר גינה חביבה ומלאת חיים, מהווה אמצעי להבעת אהבה וקשר עמוק לטבע. לוין קיפניס, ידוע בזכות שיריו העממיים שפונים ישירות ללב, ודוד מערבי, שזכה להכרה כאחד ממנהיגי המוזיקה העברית, במסגרתה חיבר יותר משמונים שירי ילדים שחלקם הפך לשירי עם ממש ביניהם מלבד גינה לי "שירה הנוער" ו"קשתנו על שכמנו"<ref></ref>.

בשיר מתוארת גינה הקוסמת ביופייה, המלאה בצמחייה וחי, עם צמחים ופרחים הצומחים ופורחים, ציפורים מצפצפות ודבורות אוספות נקטר. הדובר בשיר מתאר את חווייתו האישית בגינה, מקום שבו הוא מוצא שלווה ורוגע, מביע כך אהבה וקשר מעמיק לטבע.

== ביצועים ==
"גינה לי" זכה לביצועים רבים, בהם אלה של אריק איינשטיין וחוה אלברשטיין. 

נתן דטנר ביצע את "גינה לי" בקלטת "100 שירים ראשונים - פרק ב' של חברת "קלסיקלטת" 

עוזי חיטמן ביצע את "גינה לי" בקלטת "שירים קטנים (1990)" של MCI (חברה) 

== הערות שוליים ==

קטגוריה:שירים בעברית
קטגוריה:שירי לוין קיפניס
דניאל אויערבאך

דניאל אויערבאך הוא סרט קולנוע ישראלי, בבימויו של דוד וולך ובהפקת אייל שיראי, שיצא לאקרנים בשנת 2024.

== רקע ==
זהו סרטו השני של דוד וולך שגם כתב את התסריט ומשחק בתפקיד ראשי בסרט<ref name=":0"></ref>.

עם יציאתו זכה הסרט בביקורות משבחות, ובארבעה פרסים בפסטיבל הקולנוע ירושלים: לצלם בועז יהונתן יעקב, לעורכים חיים טבקמן ולב גולצר, למלחין יונתן אלבלק, ולוולך על יצירת הסרט העלילתי הישראלי הטוב ביותר<ref name=":1"></ref>.

הסרט השתתף בפסטיבל הקולנוע הבינלאומי של רוטרדם <ref></ref>.

== עלילה ==
בתחילת הסרט נראה דניאל אויערבאך, רווק בן 48<ref></ref>, שמתמודד עם דחיינות ושאלות מהותיות על החיים<ref></ref>. בהמשך נחשף שדניאל הוא קולנוען מוערך שיצר סרט מצליח לפני 12 שנים ומאז הוא מתקשה בכתיבת התסריט לסרטו השני. המפיק מצפה ממנו לסיפור פשוט ומרגש על היציאה שלו מהדת אבל הוא לא מתחבר להעברת הסיפור בצורה קלילה ופשוטה, ומתקשה מאוד לארגן בצורה מסודרת מספר רב של רעיונות ותובנות לכדי לתסריט אחיד וברור. היחידה שמצליחה להוציא ממנו ביטוי ריגשי זו החתולה שלו הנקראת מושית. הסרט מתאר את ההתמודדויות של אויערבאך, שמאופיינות רובן ככולן בדיאלוגים מתישים שהם בעצם סוג של שיח חד צדדי בו הוא הדובר הראשי. ההתמודדויות שלו צפות בקושי עם ההתקדמות עם התסריט לסרט ובפגישות עם המפיק העתידי, בתשלומים עבור שכר הדירה, מפגשים רומנטיים עם מי שאמורה להיות מתווכת נדל"ן ועוד<ref name=":1" />.

גם בחיים האישיים של הבמאי דוד וולך, היה פער של 17 שנה בין סרטו הראשון לסרט זה. בביקורות נאמר כי המסר של הבמאי הוא שהסרט וסיפור עשייתו הם זהים, כמו שהגיבור הקולנועי והיוצר שלו זהים<ref name=":0" />.

== שחקנים ==
* דוד וולך
* גלוריה בס
* ליהי קורנובסקי
* רועי ניק
* יואב בבלי
* רותם קינן
* סיני פתר
* אייל שיראי
* חנה אזולאי-הספרי
* אלישבע וייל
* יובל דיין
* לורן פיטארו

== קישורים חיצוניים ==

* 
* [https://www.lev.co.il/movies/דניאל-אויערבאך/ הסרט דניאל אויערבאך] באתר קולנוע לב

== הערות שוליים ==

קטגוריה:סרטי דרמה ישראליים
קטגוריה:סרטים ישראליים משנת 2023
קטגוריה:סרטים ישראליים משנות ה-2020
פנדר מוסטנג

הפנדר מוסטנג (באנגלית: Fender Mustang) היא גיטרה חשמלית בעלת גוף מוצק המיוצרת על ידי תאגיד כלי הנגינה של פנדר. היא הוצגה לראשונה ב-1964 כבסיס לעיצוב גדול יותר מחדש של דגמי הסטודנטים של פנדר, ה־Musicmaster ו־Duo-Sonic . הפנדר מוסטנג הופק עד 1982 והוצא מחדש ב-1990.

בשנות ה-90, המוסטנג הגיע למעמד פולחן בעיקר כתוצאה מהשימוש בו על ידי מספר להקות רוק אלטרנטיביות, במיוחד להקות גראנג', בעיקר בגילומו של סולן נירוונה קורט קוביין.

המוסטנג כולל שני פיקאפים בודדים (Single Coil Pickups) תצורת החלפת פיקאפים יוצאת דופן ומערכת ויברטו ייחודית. הגיטרה הייתה זמינה במקור בשני אורכי קנה מידה קצרים: ו .

==קישורים חיצוניים==

קטגוריה:פנדר
אביבה ברגר

אביבה ברגר (1947 – 2023) הייתה אשת חינוך, פסלת וציירת ישראלית.

== ביוגרפיה ==
ברגר למדה אמנות ב. היא ניהלה את חטיבת הביניים "השלום" במבשרת ציון משנת 1988. בשנת 2000 פרשה והחלה לפסל באבן, שיש וברונזה ולצייר בצבעי שמן ובאקוורל. חלתה בסרטן דבר שדרבן אותה להמשיך ליצור. לאחר כ-5 שנים הבריאה מהמחלה.

ב-2009 יזמה את הסימפוזיון פיסול באבן הראשון במודיעין.

ביוני 2011 השתתפה בביאנלה בוונציה, איטליה וביולי אאותה שנה בסימפוזיון פיסול בצ'כיה.

פסליה מוצגים ברחבי העולם. היא השתתפה בכ-60 תערוכות קבוצתיות בארץ ובחו"ל והציגה ב-15 תערוכות יחיד בישראל. פסליה הסביבתיים מוצבים ביפו, מודיעין, קיסריה, ברוצ'סטר ארצות הברית ובאוספים פרטיים רבים.

ברגר זכתה במדליה בקאן, צרפת.

== חיים אישיים ==
ברגר היא אמא של הזמרת דנה ברגר.

== פסלים במרחב הציבורי ==
* חברות - 2007, מדשאה מול היכל התרבות במודיעין
* דגים - 2015, שדרת הפסלים בפארק הענבה, מודיעין
* שכונת פרחים - 2009, מודיעין
* גבעולים - 2012, מודיעין
* גפנים - 2017, מודיעין
* עובריות - 2012
* לידה - 2013 ב"גן הבריאה" במעלות
* צמיחה
* תקוות האנושות - 2005, מתחם המגורים של "חצרות יפו"
* התחדשות - 2016, שדרות רבין, ראשון לציון

==גלריה==
<gallery caption="" widths="150px" heights="150px" perrow="6">
קובץ:PikiWiki Israel 8233 quot;friendship statuequot; in modiin.jpg|חברות, מודיעין
קובץ:Sculpture by Aviva Berger in Anava park 2015.jpg|דגים, מודיעין
קובץ:Sculpture by Aviva Berger in haPrahim neighborhood Modiin 2009 1.jpg|שכונת פרחים, מודיעין
קובץ:Sculpture by Aviva Berger Municipality Parking Modiin 2012 2.jpg|גבעולים, מודיעין
קובץ:Sculpture by Aviva Berger, in Dvoranit st Modiin 2017 1.jpg|גפנים, מודיעין
קובץ:Stone in the Galilee Festival (9).JPG|עובריות, פסטיבל וסימפוזיון פיסול באבן אבן בגליל
</gallery>

== ראו גם ==
* פיסול חוצות במודיעין-מכבים-רעות

==קישורים חיצוניים==

* [https://artandtwist.wixsite.com/art-and-twist/aviva-berger אביבה ברגר, ציור ופיסול באבן]
* [https://bethasofermodiin.org.il/category/category/ברגר-אביבה// ברגר אביבה], באתר בית הסופר מודיעין והסביבה
* [https://fashionweektelaviv.com/אביבה-ברגר// אביבה ברגר], באתר שבוע האופנה קורנית תל אביב 2023
* 
* 

== הערות שוליים ==

קטגוריה:פסלות ישראליות
קטגוריה:ציירות ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1947
קטגוריה:ישראלים שנולדו ב-1947
קטגוריה:ישראליות שנפטרו ב-2023
קטגוריה:ישראלים שנפטרו ב-2023
אפונת שלג

אפונת השלג (באנגלית: Snow pea) היא סוג של אפונה בעלת תרמילים שטוחים להם קירות תרמילים דקים.<ref></ref> אפונת השלג נאכלת בשלמותה, מבושלת או חיה גם עם הזרעים וגם עם התרמיל, שהיא עדיין לא בשלה. פרחי אפונת השלג לבנים - ורודים.

== שמות ==
נראה שהשם הנפוץ אפונת שלג הוא שם שגוי שכן עונת השתילה של אפונה זו אינה מוקדמת מזו של סוגי אפונה אחרים. שם נפוץ נוסף, אפונה סינית, קשור כנראה לבולטות שלו במטבח הסיני המוגש במערב.<ref name=":0"></ref> היא מכונה לעיתים קרובות מנג'טאוט ("לאכול הכל") באיים הבריטיים, אבל שם זה ניתן לעוד סוגים של אפונה.

אפונת שלג שייכת לקבוצת מקרוקרפון המבוססת על הזן Pisum sativum var. macrocarpum Ser שם שניתן לו בשנת 1825.<ref name=":2"></ref><ref name=":1"></ref><ref name=":0" />

== מאפיינים ==
התרמיל של האפונה האנגלית מרופד מבפנים בקרום דק, קשה וקשיח שמתכווץ עם הבשלת התרמיל ומתייבש, מה שגורם לתרמיל להיפתח, להתפתל ולפזר את הזרעים שלו. לעומת זאת, לתרמילים של אפונת שלג אין את הממברנה הזו והם אינם נפתחים כשהם בשלים.<ref name=":1" />

== שימושים ==
=== קולינריה ===
אפונת שלג ניתן לאכול מבושלת, מוקפצת ונהוג להשתמש במנות מהמטבח הסיני. בנוסף היא טעימה כירק חי.<ref name=":1" />

=== מקבעי חנקן ===
כמו ברוב הקטניות, אפונת השלג מארחת חיידקים מועילים, ריזוביה, בקשריריות השורש, המגדילים את כמות החנקן באדמה ולכן הם צמח נלווה שימושי במיוחד לגידול בשילוב עם ירקות ירוקים ועליים, הנהנים מתכולת חנקן גבוהה באדמתם.<ref></ref>

== גידול ==
אפונת שלג ניתנת לגידול בשדות פתוחים בעונות קרירות וכך ניתן לגדל אותה בעונות החורף והאביב.<ref name="DeRon"></ref>

=== אחסון ===
את אפונת השלג יש לאחסן עם פולימתילפנטן (סוג של פולימר) בטמפרטורה של 5 מעלות צלסיוז ואוויר מבוקר עם ריכוז חמצן ופחמן דו-חמצני של 5 פסקל מה שמגדיל את חיי המדף של הצמח.<ref></ref>

== גלריה ==
<gallery>
קובץ:Snow_pea_flowers.jpg|טקסט=Snow pea flowers|פרחי אפונת שלג
קובץ:Sautéed_snow_pea_shoots,_Mayflower_Restaurant.jpg|טקסט=Sautéed snow pea shoots, a popular dish in Chinese cuisine|ניצני אפונת שלג מוקפצים, מנה פופולרית במטבח הסיני
קובץ:2DU_Kenya_83_(5366710925).jpg| ילד מחזיק אפונת תרמיל אכילה בקניה
קובץ: Starr 081009-0041 Pisum sativum var. macrocarpum.jpg| פרח של אפונת שלג

</gallery>

==קישורים חיצוניים==

== הערות שוליים ==

קטגוריה:פרפרניים
קטגוריה:ירקות
קטגוריה:מזון מיובש
קטגוריה:קטניות
שפת פיבוט

שפת פיבוט (מ–Pivot language באנגלית; מילולית "שפת ציר"), הנקראת לפעמים גם שפת גשר, היא שפה טבעית או מלאכותית המשמשת כשפת ביניים לתרגום בין שפות רבות ושונות.

על מנת לתרגם בין כל צמד שפות A ו-B, מתרגמים את A לשפת הפיבוט P, ואז מ-P מתרגמים ל-B. שימוש בשפת פיבוט מונע מצב של התפוצצות קומבינטורית של תרגומים בשילוב של כל השפות הנתמכות, כשמספר השילובים של השפה הוא ליניארי ( <math>n-1</math> ), ולא ריבועי <math>\left(\textstyle{\binom{n}{2}}=\frac{n^2-n}{2}\right)</math> – צריך רק לדעת את השפה א' ושפת הפיבוט P (ומישהו אחר את השפה ב' והפיבוט P), ולא צריך מתרגם נוסף לכל שילוב אפשרי של א' ו-ב'.

החיסרון של שפת פיבוט הוא שכל שלב של תרגום מחדש מציג טעויות ואי בהירות אפשריות - שימוש בשפת פיבוט כרוך בשני שלבים, במקום אחד. לדוגמה, כאשר הרנן קורטס תקשר עם אינדיאנים מסואמריקאים, הוא דיבר ספרדית עם ג'רונימו דה אגילאר, שדיבר מאיה עם מלינטזין, שדיבר נאוטל עם המקומיים.

== דוגמאות ==
אנגלית, צרפתית, רוסית וערבית משמשות לעיתים קרובות כשפות פיבוט. אינטרלינגואה שימשה כשפת פיבוט בכנסים בינלאומיים והוצעה כשפת פיבוט עבור האיחוד האירופי . <ref>Breinstrup, Thomas. "Linguaphobos? Non in le UE". [Linguaphobes? Not in the EU]. Panorama in Interlingua, 2006, Issue 5.</ref> אספרנטו הוצעה כשפת פיבוט בפרויקט תרגום שפה מבוזרת ונעשה בה שימוש בשפה זו ב-Majstro Tradukvortaro באתר האספרנטו [http://www.majstro.com/ Majstro.com] . שפת הרשת האוניברסלית היא שפה מלאכותית שתוכננה במיוחד לשימוש כשפת פיבוט.

== בתחום המחשוב ==
קידוד Pivot הוא גם שיטה נפוצה לתרגום נתונים עבור מערכות מחשב. לדוגמה, פרוטוקול האינטרנט, XML ושפות מחשב עיליות הם קידודי פיבוט של נתוני מחשב, שלעיתים קרובות מעובדים לפורמטים בינאריים פנימיים עבור מערכות מחשב מסוימות.

Unicode תוכנן להיות שמיש כקידוד פיבוט בין קידודי תווים עיקריים קיימים, אם כי האימוץ הנרחב שלו כקידוד בפני עצמו הפך את השימוש הזה לחסר חשיבות.

== הפניות ==
* הואה וו והייפנג וואנג. 2009. [http://www.aclweb.org/anthology/P09-1018 מבט חדש על שפת פיבוט לתרגום מכונה] . ACL-09.
* Utiyama, M. & H. Isahara (2006) [http://www.aclweb.org/anthology/N07-1061 השוואה של שיטות ציר לתרגום מכונה סטטיסטי מבוסס ביטויים] . ב-Proceedings of NAACL/HLT, 484{491.
== הערות שוליים ==

קטגוריה:שפה
קטגוריה:שפות מתוכננות
קטגוריה:תרגום
כונין (לבנון)

כונין () היא עיירה בנפת בינת ג'בייל שבמחוז א-נבטיה, דרום-מזרחית לתבנין בדרום לבנון.

אדוארד הנרי פאלמר כתב שהשם כונין הגיע משם פרטי.<ref>Palmer, 1881, p. [https://archive.org/stream/surveyofwesternp00conduoft#page/87/mode/1up 87]</ref>

== היסטוריה ==
בשנת 1875, במסעו בלבנון ויקטור גרן העריך את אוכלוסיית המקום ב־400 תושבים, חלקם מתואלים וחלקם זרם אחר באסלאם.<ref> Guérin, 1880, p. [https://archive.org/stream/descriptiongogr00gugoog#page/n415/mode/1up 375]; as given in Conder and Kitchener, 1881, SWP I, p. [https://archive.org/stream/surveyofwesternp01conduoft#page/202/mode/1up 202]</ref>

בשנת 1881, מפת הקרן לחקר ארץ ישראל תיארה את המקום כך: "כפר, בנוי מאבן, המכיל כ-200 מתואלים, הוא ממוקם על רכס, עם זיתים ואדמות עיבוד מסביב ; מים מבורות מים בכפר ומתוך בריכה גדולה." <ref>Conder and Kitchener, 1881, SWP I, p. [https://archive.org/stream/surveyofwesternp01conduoft#page/202/mode/1up 202]</ref> עוד ציינו: "יש בכפר זה שני עמודים עגולים ושני עמודים מתומנים, שרידי חומרים ישנים ומשקוף באורך 17' הנושא כתובת יוונית. יש גם כמה בורות מים ובריכה גדולה. הכתובת על המשקוף היא כנראה הנוסחה המקובלת, KYPIE BOHΘH ("עזרה, אדוני")." <ref>Conder and Kitchener, 1881, SWP I, p. [https://archive.org/stream/surveyofwesternp01conduoft#page/250/mode/1up 250]</ref>

ב-31 במרץ 2024, במהלך מלחמת חרבות ברזל, חיסל צה"ל בסיכול ממוקד בכפר את אסמאעיל א-זין, מפקד בכיר ביחידת טילי הנ"ט של כוח רדואן של חזבאללה.

== הערות שוליים ==

קטגוריה:לבנון: ערים
קטגוריה:מחוז א-נבטיה: יישובים
תאליה (נראידה)

במיתולוגיה היוונית, תאליה או תאליה (ביוונית עתיקה: Θάλεια, השמחה, השפע) הייתה אחת מחמישים הנראידות, נימפות ימיות בנותיהם של נראוס ודוריס האוקיינידית. שמה נגזר מ-θάλλειν (תאליין) שפירושו "לפרוח, להיות ירוק".

== במיתולוגיה ==
תאליה הוזכרה כאחת מ-33 הנראידות המתאספות בחופי טרויה ממעמקי הים להתאבל עם תטיס שזעקה באהדה על צערו של בנה אכילס על אהובו פאטרוקלוס ההרוג באיליאדה של הומרוס<ref>הומרוס, איליאדה, 18.39</ref>.

בכמה דיווחים, תאליה, יחד עם אחיותיה קימודוקה, נסאה וספיו, הייתה אחת הנימפות ברכבת של קירנה<ref>ורגיליוס, גאורגיקה, 4.338</ref>. מאוחר יותר, ארבע אלה יחד עם אחיותיהן האחרות תטיס, מליטה ופאנופיה, הצליחו לעזור לגיבור איניאס ולצוות שלו במהלך סערה<ref>ורגיליוס, אינאיס 5.826</ref>.

== הערות שוליים ==

קטגוריה:נראידות
קטגוריה:דמויות מהמיתולוגיה היוונית
ברט קופר

ברט קופר (באנגלית: Brett Cooper; נולדה ב-12 באוקטובר 2001) היא פרשנית פוליטית שמרנית, אושיית רשת ושחקנית אמריקאית. קופר נודעת במיוחד כמגישה בערוץ ייחודי משלה ביוטיוב "The Comments Section with Brett Cooper", המופק על-ידי חברת המדיה של בן שפירו וג'רמי בורינג, "The Daily Wire".

== ביוגרפיה ==
=== ראשית חייה ותחילת קריירת המשחק ===
קופר נולדב ב-12 באוקטובר 2001<ref></ref> בבלינגהם, במדינת וושינגטון, ארצות הברית.<ref></ref> קופר גדלה בצ'טנוגה שבמדינת טנסי וכאשר היא הייתה בת 10 היא עברה ללוס אנג'לס שבמדינת קליפורניה שם היא החלה להתמקד בקריירת משחק. במשך קרוב ל-10 שנים שיחקה בתפקידים שונים בתיאטרון, בטלוויזיה ובקולנוע.<ref name="HITC 2022"></ref>

קופר סיימה את לימודיה באוניברסיטת קליפורניה בלוס אנג'לס עם התמחות בספרות אנגלית. בנוסף לכך היא למדה גם עסקים בבית הספר למנהל עסקים באוניברסיטת קליפורניה בברקלי.<ref name=":0" /><ref name="BW promo bio"></ref> קופר כתבה באותה העת עבור הקרן לחינוך כלכלי והייתה שגרירה של ארגון המלכ"ר PragerU וארגון המלכ"ר השמרני TPUSA.<ref name=":0"></ref><ref></ref>

=== מעבר לפרשנות פוליטית ===
בתחילת שנות ה-20 של המאה ה-21 קופר החלה לכתוב פרשנות פוליטית ימנית עבור ארגונים כמו הקרן לחינוך כלכלי, PragerU ו-TPUSA. בהמשך הצטרפה לחברת המדיה של בן שפירו "The Daily Wire" במסגרתו היא מנחה החל מ-2022 תוכנית פרשנות פוליטית ביוטיוב בשם "The Comments Section with Brett Cooper" בו היא מתמקדת בנקודות מבט שמרניות בנושאים פוליטיים וחברתיים שונים.

בינואר 2022 קופר חתמה על חוזה עם The Daily Wire במסגרתו הוסכם כי היא תנחה תוכנית ביוטיוב בשם "The Comments Section with Brett Cooper".

מגזין החדשות האמריקני The Week תיאר במרץ 2022 את התוכנית של קופר כ"תוכנית שמטרתה ללכוד את תשומת הלב של קהל מדור ה-Z ב-TikTok וב-YouTube".<ref></ref>

בעקבות השקת שירות הסטרימינג Daily Wire Plus קופר החל גם לשחק בהפקות שונות עבור הפלטפורמה. בין היתר היא הופיעה בסדרת הטלוויזיה "The Pendragon Cycle", והשתתפה גם בתוכנית שעסקה במלך ארתור. בנוסף לכך כיכב גם בתפקיד שלגיה בסרט של ה-Daily Wire "שלגיה והמלכה המרושעת".

== חיים אישיים ==
באוקטובר 2023 קופר הוציאה ידיעה רשמית לתקשורת שהיא התארסה. <ref></ref> באפריל 2024 היא התחתנה.

== פילמוגרפיה ==
=== סרטים ===
{| class="wikitable sortable"
!שנה
!שם הסרט
! תַפְקִיד
! class="unsortable" | הערות
|-
| 2012
| מהפכה בבית
| תלמידה
| לא קיבלה על כך קרדיט
|-
| 2017
| Bobbi & Gill
| בובי גארט
|
|-
| 2023
| Lady Ballers
| סטייסי סנטיאגו או'בריאן
|
|-
| 2024
|Snow White and the Evil Queen
| שלגיה
|בשלבי הפקה
|-
|בשלבי הפקה
|500 Fireflies
| ג'ון
| בשלבי הפקה
|}

=== טלוויזיה ===
{| class="wikitable sortable"
!שנה
! שם התוכנית
! תפקיד
! class="unsortable" | הערות
|-
| 2016
|Gortimer Gibbon's Life on Normal Street
| ג'סיקה
| 2 פרקים
|-
| 2017
|Shots Fired
| טס ברילנד
| 4 פרקים
|-
| 2018
|Heathers
| בריאנה פארקר
| 8 פרקים
|-
| 2023
|Chip Chilla
| אלן הסנאית (דיבוב)
| פרק 1
|-
|בשלבי הפקה
| Mr. Birchum
| ג'יני (דיבוב)
|
|-
|בשלבי הפקה
|The Pendragon Cycle
| גניאדה
|
|}

== ראו גם ==

* The Daily Wire
** בן שפירו
** המופע של בן שפירו
* דאגלס מארי

== קישורים חיצוניים ==
* 

==הערות שוליים==

קטגוריה:בוגרי אוניברסיטת קליפורניה בלוס אנג'לס
קטגוריה:בוגרי בית הספר למנהל עסקים באוניברסיטת קליפורניה בברקלי
קטגוריה:פרשנים פוליטיים אמריקאים
קטגוריה:שחקניות ילדות אמריקאיות
קטגוריה:יוטיובריות אמריקאיות
קטגוריה:אמריקאיות שנולדו ב-2001
בואו לאכול איתי: ספיישל פסח

בואו לאכול איתי: ספיישל פסח היא עונת ספיישל ועונת היחידים השישית של תוכנית המציאות הישראלית "בואו לאכול איתי", בהשתתפותם של משתתפי העונות הקודמות של התוכנית. העונה כללה חמישה פרקים והיא שודרה החל מ-21 באפריל עד 27 באפריל 2024 בכאן 11. פרקי העונה מלווים בקריינות קומית של שי אביבי.

== על העונה ==
עונה זאת היא עונת ספיישל של התוכנית, העונה השישית שמתקיימת בפורמט היחידים (הרביעית בכאן 11), והעונה השישית במצטבר ששודרה בכאן 11.

צילומי הספיישל נערכו במהלך חודש דצמבר 2023. ב-28 בינואר 2024 פורסם על הפקת הספיישל בהשתתפותם של משתתפי העבר של התוכנית, ועל כך שהוא ישודר במהלך חג הפסח.

על אף שהספיישל צולם לפני פסח, משתתפי הספיישל נדרשו להכין ארוחות כשרות לפסח.

במהלך הספיישל, התקיימו הופעות קמע של חני בוהדנה, דובי לוי ורחלי סופיר שהשתתפו בעונות הקודמות של התוכנית.

== משתתפים ==
* גילי שמחה עוזיאל – השתתפה וניצחה בשבוע הראשון של העונה החמישית. נשואה +3, ממשמר השרון.
* אורלי יחזקאל – השתתפה בשבוע הראשון של העונה הראשונה. נשואה +1, מבת ים.
* רועי עידן – השתתף בשבוע הראשון של העונה שלישית. נשוי +2, מקריית ענבים.
* קציעה אדלר – השתתפה בשבוע הרביעי של העונה החמישית. נשואה +2, מבני עייש.
* רועי אלעני – השתתף וניצח בשבוע החמישי של העונה השביעית. רווק, מתל אביב.
{| class="wikitable" style="white-space:nowrap; font-size:85%; text-align:center;"
! rowspan="2" |סדרהאירוח
! rowspan="2" |המשתתף/ת
! colspan="5" |נקודות
! rowspan="2" |סה"כנקודות
|-
! גילי
! אורלי
! רועי ע.
! קציעה
! רועי א.
|-
!1
|
| המארחת
|6
|8
|7
|9
|30
|-
!2
|
|6
| המארחת
|8
|7
|9
| 30
|-
!3
|
|8
|6
| המארח
|8
|7
|29
|-
!4
|
|6
|4
|7
| המארחת
|6
|23
|-
!5
|
|7
|לא ידוע
|7
|7
| המארח
|מקום רביעי
|}

== מדרוג ==
{| class="wikitable sortable" style="white-space:nowrap; text-align:center; line-height:17px; ;width:40em; font-size:90% ;margin-left: auto; margin-right: auto; border: none;"
! rowspan="2" |
! rowspan="2" |
! colspan="2" |נתוני צפייה
! rowspan="2" |מקור
|-
!
!
|-
!1
|
|8.3%
|210,000
|
|-
!2
|
|4.9%
|131,000
|
|-
!3
|
|5.2%
|158,000
|
|-
!4
|
|6.6%
|183,000
|
|-
!5
|
|7.9%
|209,000
|
|-
! colspan="2" |ממוצע עונתי
!6.5%
!178,000
!
|}

== ביקורת ==
עינב שיף מאתר "ynet" שיבח את ליהוק המשתתפים: .

ניר וולף מעיתון "ישראל היום" ביקר את העיסוק ב בתוכנית: .

== קישורים חיצוניים ==
* 55x55 פיקסלים [https://www.kan.org.il/content/kan/kan-11/p-11843/all_stars/ בואו לאכול איתי: ספיישל פסח], באתר כאן BOX
* 
* 
* 

== הערות שוליים ==

; ביאורים

7.5
סלטה (מאכל)

סלטה (בערבית: سلتة) הוא מנה תימנית מסורתית. סלטה נחשב למאכל הלאומי של תימן. באימפריה העות'מאנית שימש הסלטה כמזון צדקה והוכן משאריות מזון שנתרמו על ידי העשירים או המסגדים.

== מאפיינים ==
סלטה נאכל באופן נרחב בחלקים הצפוניים של המדינה. הוא מוגש בעיקר לארוחת צהריים. הבסיס הוא תבשיל בשר חום הנקרא מראק (مرق), כלומר מרק בשר, ציר או סתם מרק, עשוי מ: גרגרנית יוונית וזחוק (תערובת של פלפל חריף, עגבניות, שום ועשבי תיבול טחונים לרוטב סלסה). אורז, תפוחי אדמה, ביצים מקושקשות וירקות הם תוספות נפוצות לסלטה. הוא נאכל באופן מסורתי עם מלווח, הלחם השטוח התימני שמשמש ככלי לאסוף את המנה.<ref></ref>

סלטה הוא מאכל תימני ישן שיש טוענים שהוא בן אלפי שנים. אומרים שמרכיביו היו רק מרק וגרגרנית יוונית (חילבה). הוא התפתח מאז וחולק לשני מנות: סלטה ופחסה (נזיד כבש). סלטה מבושל באופן מסורתי בסיר חרס קשיח המכונה חרדה.

== לקריאה נוספת ==
* רשימת נזידים
==קישורים חיצוניים==

== הערות שוליים ==

קטגוריה:מאכלים לאומיים
קטגוריה:המטבח הערבי
קטגוריה:המטבח התימני
תמר רפופורט

תמר רפופורט (נולדה ב-1943) היא פרופסור אמריטה וחוקרת סוציולוגיה של החינוך והתרבות. עבודתה מתמקדת בנושא החינוך הבילתי פורמלי.

==ביוגרפיה==
נולדה בחדרה. ביתו של מאיר רפופורט, אשר כיהן כיו"ר מועצת הפועלים, וחבר מועצת העיר חדרה ואף כיהן בשנת 1953 כראש העיר בפועל. למדה בנעוריה בבית ספר תיכון בעיר והתחנכה בתנועת הנוער העובד והלומד עימה יצאה לגרעין הגשמה לכפר רופין. 

בתחילת דרכה האקדמית למדה רפופורט אצל פרופסור ראובן כהנא, ואף עשתה את הדוקטורט שלה בהנחייתו. בעקבותיו החלה לחקור את תחום החינוך הבלתי פורמלי והקוד הבילתי פורמלי בכלל. בהמשך חקרה סוגיות שונות בתחום הסוציולוגיה של התרבות והחינוך לרבות סוגיות של הדתה בתקופת הנעורים, הגירה והתמקמות ואהדת כדורגל לרבות הנצחת יהודים קורבנות הרייך השלישי בכדורגל הגרמני.

בשנת 1990 החלה ללמד סוציולוגיה של החינוך באוניברסיטה העברית, בשנת 1997 נתמנתה לפרופסור חבר וב-2006 לפרופסור מן המניין. מאז שנת 2001 עמדה בראש הקתדרה לסוציולוגיה של החינוך על שם רוברט ג'יי פישר באוניברסיטה.

בשנים 1979-1982 שימשה עמיתת מחקר ועשה פוסט דוקטורט באוניברסיטת סטנפורד. בשנים 1989-1990 לימדה כמרצה אורחת במכון לסוציולוגיה של החינוך באוניברסיטה החופשית של ברלין. בשנת 2002 לימדה כמרצה אורחת באוניברסיטה המרכז-אירופית בבודפשט בלימודי מגדר. בשנת 2005 לימדה כמרצה אורחת באוניברסיטת קליפורניה בברקלי . בשנים 2006-2007 לימדה במכללת הלסינקי ללימודים מתקדמים שבאוניברסיטת הלסינקי. בשנים 2013-2016 לימדה במכללת ההוראה של אוניברסיטת קולומביה והחל משנת 2017 היא מלמדת במכון לאתנולוגיה אירופית (Institut für Europäische Ethnologie) באוניברסיטת הומבולדט של ברלין (בה התארחה גם כמרצה בשנת 2011).

== ספריה ==
* תמר רפופורט, כדורגל שייך לאוהדים!, הוצאת רסלינג, 2016
* תמר רפופורט ואהוביה כהנא, הסדר החברתי והקוד הבלתי פורמלי, הוצאת רסלינג 2012
* תמר רפופורט ועדנה לומסקי-פדר (בעריכת נורית שטדלר), ישראלים בדרכם - סיפורי הגירה של צעירים מברית המועצות לשעבר, הוצאת מאגנס, 2012
* עדנה לומסקי-פדר ותמר רפופורט (עורכות), נראות בהגירה - גוף, מבט, ייצוג, הוצאת מכון ון ליר בירושלים והקיבוץ המאוחד, 2008
<div class="mw-content-ltr">
* Rapoport, Tamar, Doing Fandom: Lessons from Football in Gender, Emotions, Space, Palgrave 2020 
* Kahane, R., Rapoport, T. The Origin of Post-Modern Youth: Informal Youth Movements in a Comparative Perspective. Berlin: Walter De Gruyter 1997 
</div>

== קישורים חיצוניים ==
* 

==הערות שוליים==

קטגוריה:סוציולוגיות ישראליות
קטגוריה:חוקרות חינוך ישראליות
קטגוריה:חברי גרעיני נח"ל
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: סוציולוגיה ואנתרופולוגיה
קטגוריה:בוגרי הנוער העובד והלומד
קטגוריה:חדרה: אישים
קטגוריה:אוהדים בספורט
קטגוריה:ישראליות שנולדו ב-1943
קטגוריה:ישראלים שנולדו ב-1943
סימולציות חיים

משחקי סימולציית חיים (באנגלית: Life simulation games) הם תת-ז'אנר של משחקי הסימולציה אשר מדמים היבטים שונים של החיים, ומאפשרים לרוב לשחקן לשלוט ותפעל דמות וירטואלית אחת או יותר (אנושיות או לא-אנושיות) במהלך שלבים שונים של החיים שלהם.

== היסטוריה ==
אחד ממשחקי סימולציית החיים הראשונים שנוצרו אשר זכה להצלחה מסחרית היה המשחק Little Computer People שיצא לשווקים בשנת 1985 למחשבי קומודור 64 ואפשר ללשלוט בדמויות המתגוררות בבית וירטואלי.

[[טמגוצ'י הוא משחק וידאו פשוט מסוג חיות מחמד דיגיטליות אשר יצא לראשונה לשווקים ביפן ב-23 בנובמבר 1996]]
לאחר שטכנולוגיות הבינה המלאכותית השתפרו באופן ניכר באמצע שנות ה-90 יצאו לשווקים גם משחקי חיות מחמד וירטואליות כמו Petz וטמגוצ'י.

בשנת 2000 יצא לשווקים המשחק הראשון בסדרת משחקי המחשב The Sims, אשר הפך למשחק סימולציית החיים המצליח ביותר שנוצר עד אז.

בשנת 2007 יצא לשווקים המשחק Spore המאפשר לשחקן לשלוט באבולוציה של גזעי חוצנים שונים ומגוונים.

== תת-ז'אנרים ==
* חיות מחמד דיגיטליות - במשחקים בתת-הסוגה הזו השחקן צריך לטפל ולקיים אינטראקציות עם חיית מחמד וירטואלית. במשחקים הללו השחקנים יכולים בדרך כלל להאכיל, לטפח, לאמן ולשחק עם חיות המחמד הווירטואליות. במשחקים הללו חיות המחמד יכולות להיות הן חיות אמיתיות והן יצורים בדיוניים לחלוטין.<ref name="ongamedesign"></ref>
* סימולציות ביולוגיות - משחקים בתת-הסוגה הזו מתמקדים בניהול גזעים שלמים של יצורים ביולוגיים לאורך דורות רבים, ומאפשרים לשחקנים לצפות בהשפעות האבולוציוניות על אותם היצורים.
* סימולציות חברתיות - משחקים בתת-הסוגה הזו מתמקדים בהדמיית אינטראקציות ומערכות יחסים בין דמויות וירטואליות מרובות. משחקי סימולציית חיים מספקים לשחקנים לרוב ארגז חול וירטואלי בו הם יכולים לנסות להשתתף בדינמיקות חברתיות שונות, כולל מערכות יחסים רומנטיות ומצבים חברתיים מורכבים. לעיתים רבות ניתן במשחקים הללו לשלוט בדמות מסוימת בשלבים השונים של החיים - ילדות, גיל ההתבגרות, בגרות וזקנה. במקרים רבים ניתן לקבל עבור הדמות החלטות חשובות לגבי הקריירה שלהם, מערכות היחסים שלהם, התחביבים שלהם והפעילויות היומיומיות שלהם. בחלק מהמשחקים הללו השחקן צריך גם לעסוק בניהול כספים.

==הערות שוליים==

*
קטגוריה:סוגות משחקי וידאו
אוסטרופל

אוסטרופל (ברומנית: Ostropel; הוא תבשיל רומני מסורתי,<ref></ref> <ref></ref> <ref>[https://www.rri.ro/ro_ro/ostropel_de_pui-2565066 Radio România Internațional]</ref> העשוי בעיקר מעוף מעורב ברוטב עגבניות סמיך. בנוסף ניתן להוסיף שום או בצל אביבי. לעיתים משתמשים גם בארנבון, כבש או סוגי בשר אחרים, ולחלופין ניתן להכין גרסאות צמחוניות.<ref></ref>

== מקור ==
כמו מנות רומניות שונות, גם אוסטרופל נמצא בין המאכלים הרומניים שאין להם כל כך מקביל מחוץ לרומניה, לכן הוא נתפס כמרכיב בסיסי של המטבח הרומני המסורתי.

== הכנה ==
המנה מוכנה באופן מסורתי על ידי טיגון שוקי עוף. שמים אותם בצד ולאחר מכן מערבבים את המים שניגרו משוקי העוף ביחד עם שמן, רוטב עגבניות, קמח (להסמכת התבשיל), שום ובצל לתיבול עד שהרוטב מגיע לסף רתיחה, ואז מוסיפים את העוף ומבשלים אותו עוד רבע שעה או עד שהרוטב מקבל סמיכות מספקת. לפני ההגשה מפזרים מעל את הפטרוזיליה.<ref>Community Center Romanian (2010). </ref> הממליגה (סוג פולנטה) משמש בדרך כלל כתוספת לצד סלט קליל.

== סוגים ==
כמו מנות רומניות רבות אחרות, לאוסטרופל יש וריאציות אזוריות. למשל, במולדובה המתכון די פשוט, ללא הרבה מרכיבים נוספים לרוטב.<ref></ref> עם זאת, באולטניה מוסיפים לרוטב גם גזר וחומץ, והמנה הסופית מוגשת עם תפוחי אדמה מבושלים במקום ממליגה.<ref></ref>

== לקריאה נוספת ==
* רשימת מנות רומניות (ברומנית)

== הערות שוליים ==

קטגוריה:המטבח הרומני
באביק

באביק (ברומנית: Babic) הוא סלמי מיובש גולמי רומני, במקור ממחוז בוזאו. בדרך כלל מכינים אותו מבשר חזיר ובשר בקר, מתובל בהרבה פלפל ופפריקה, דחוס, מיובש ומעושן.<ref name=":0"></ref>

== אטימולוגיה ==
המונח babic מגיע מהמקבילה הבולגרית, babek, ככל הנראה נגזרת מבבא, כלומר סבתא. ניתן לפרש את שם הנקניק כסלמי של סבתא.<ref name=":3"></ref>

== היסטוריה ==
באביק הופיע במחוז בוזאו עם הגעתם של מהגרים בולגרים למונטניה במאה ה-17. בזמן שהממשל של האימפריה העות'מאנית ניסה להחזיר פליטים בולגרים מוולאכיה, רבים מהם טענו שהם סרבים, ששפותיהם היו של המשפחה הסלאבית ועם פונטיקה דומה. מסיבה זו, באביק ידוע גם בשם "באביק סרבי". <ref></ref>

== תיאור ==
עם טעם חריף שמשתנה בין מתון לעז בהתאם לכמות הפלפל החריף בשימוש, הסלמי המסורתי הזה נאכל בדרך כלל כמתאבן ולרוב מוגש עם שנאפס שזיפים (צויקה או סליבוביץ), יין אדום או בירה קרה. ניתן להשתמש בבאביק גם במאכלים רומניים שונים, כמו מרקים, חביתות, פילאפים או נזידים. אורך הבאביק הוא כ-40 ס"מ והמרקם צריך להיות יציב. <ref></ref>

== הכנה ==
בשר בקר וחזיר טרי (לפעמים גם בשר כבש) נטחן דק, לשים אותו מספר פעמים, מתובל במשחת פלפלים או פפריקה חריפה או מתוקה. המעטפת המשמשת לייצור הבאביק היא המעי הדק של עגל (לפחות 200 ק"ג אך לא יותר מ-350 ק"ג במשקל לפני שחיטה) מנוקה ומומלח היטב במשך 3-5 ימים. לאחר המילוי, קושרים היטב את הסלמי בקצוות בחוט ומניחים בין שני לוחות עץ עליהם מניחים משקולות ומשאירים אותו למשך 2–3 ימים (מכאן צורתו האופיינית) ולאחר מכן מניחים לייבוש 5–7 ימים. לבסוף, הוא מעושן קר במשך מספר שעות.<ref name=":1"></ref><ref name=":2"></ref>

== הערות שוליים ==

קטגוריה:מאכלים
קטגוריה:המטבח הרומני
קטגוריה:נקניקים
הדיוויזיה ה-92 (ורמאכט)

הדיוויזיה ה-92 (בגרמנית: 92. Infanterie-Division), הייתה דיוויזיה של הוורמכאט במהלך מלחמת העולם השנייה.<ref name=":1"></ref>

== היסטוריה ==
דיוויזיית הרגלים ה-92 הוקמה כחלק מגל הפריסה ה-25.<ref name=":02"></ref> היא הופעלה לראשונה ב-15 בינואר 1944 במחוז הצבאי ה-17 (וינה) בעיר ניקולסבורג.<ref name=":1" /> כמו הדיוויזיות האחרות של הגל ה-25, היא כללה בתחילה שני רגימנטים ולא את שלושת הרגימנטים הסטנדרטיים.<ref name=":02" /> שני הרגימנטים הראשוניים של דיוויזיית הרגלים ה-92 היו רגימנטים הגרנדירים 1059 ו-1060.<ref name=":1" />

דיוויזיית הרגלים ה-92 נשלחה לטוסקנה כדי להשתתף בהגנה מפני המערכה האיטלקית של בעלות הברית שהחלה ב-1943. שם, הדיוויזיה פעלה במערך רופף ולעיתים קרובות בכמה קבוצות קרב בודדות בגבעות אלבן עד שפורקה ב-20 ביוני 1944. היחידות הנותרות של דיוויזיית הרגלים ה-92 שימשו אז כדי לחדש את כוחה של דיוויזיית הרגלים ה-362.

== מפקדים ==
* ברון דה לה סאלה פון לואיסנטל (15 בינואר 1944 –10 בפברואר 1944)
* ורנר גורליץ (10 בפברואר 1944 – 20 ביוני 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/92ID-R.htm הדיוויזיה ה-92] באתר lexikon-der-wehrmacht 

== הערות שוליים ==

92
הדיוויזיה ה-77 (ורמאכט)

הדיוויזיה ה-77 (בגרמנית: 77. Infanterie-Division), הייתה דיוויזיה של הוורמכאט במהלך מלחמת העולם השנייה.

== היסטוריה ==
דיוויזיית הרגלים ה-77 הוקמה ב-15 בינואר 1944 בעיירה מינסינגן, והייתה חלק מהגל ה-25 של דיוויזיות חי"ר שהוקמו בגרמניה. הדיוויזיה נבנתה סביב קאדר של קצינים וגברים מדיוויזיות הרגלים ה-355 וה-364, ששתיהן נפגעו קשות בחזית המזרחית.

המתגייסים החדשים שהצטרפו לדיוויזיה היו מאומנים היטב, ונהנו מניסיונם של הקצינים והאנשים אליהם הצטרפו. הדיוויזיה נשלחה לנורמנדי בצרפת כחלק מהקורפוס ה-84 של הארמייה השביעית, שעליו הוטל להגן על צרפת הכבושה מפני פלישת בעלות הברית ממערב לסן. ב-5 במרץ הועברה הדיוויזיה לקן, שם סייעה לדיוויזיית הרגלים ה-352 בהגנה על החוף.

הדיוויזיה הייתה בתחילה תחת פיקודו של גנרל-לויטננט ולטר פופה, הפיקוד הועבר לגנרל-לויטננט שטגמן ב-1 במאי.

בתחילה הדיוויזיה לחמה נגד דיוויזיית הרגלים האמריקאית ה-4 כשהיא נעה פנימה מחוף יוטה, והייתה אחת מארבע דיוויזיות שהיו מחויבות להגנת חצי האי קוטנטן כדי למנוע מבעלות הברית את הנמל בבסיס הצי שרבור: דיוויזיית הגנת החוף ה-243, דיוויזיית הרגלים ה-709, הדיוויזיה המוטסת ה-91 ודיוויזיית הרגלים ה-77. שטגמן נהרג באמצע יוני עם 300 מאנשיו לאחר שנקלע להפגזה של בעלות הברית; אוברסט בכרר קיבל מחדש את הפיקוד. ההתקפות הראשוניות שנדחפו על צוואר חצי האי על ידי הדיוויזיה האמריקנית הרביעית התקדמו מעט. עד 17 ביוני, דיוויזיית הרגלים האמריקאית ה-9 הוותיקה קיבלה על עצמה את האחריות לתקיפה. עד 18 ביוני היה ברור שכל יחידות שייתפסו מצפון להתקדמות בעלות הברית יאבדו. גנרל רומל ניסה להוציא את הדיוויזיה ה-77 מהאזור המכותר, אך נושאי הפיקוד היו כה סבוכים ומבולבלים, עד שהדיוויזיה לא יכלה לנוע דרומה עד שקו בעלות הברית התרחב לרוחב חצי האי והתגבש. ב-19 ביוני הדיוויזיה ה-77 נלכדה והושמדה ברובה, כשרק שני גדודים נמלטו דרומה. בתחילת יולי שארית הדיוויזיה נקלעה ללחימה סביב סן ז'ור כשהגדוד ה-1 של רגימנט הרגלים האמריקני ה-358 החל להדוף אותם בכבדות, מה שהוביל לנסיגה הגרמנית עד סוף היום. אלמנטים של דיוויזיית הצנחנים החמישית חידשו זמנית את השליטה הגרמנית לפני שיעזבו סופית את האזור ב-10 ביולי. שרידי הדיוויזיה הושמדו במהלך קרב סן מאלו באוגוסט 1944.

== מפקדים ==

* ולטר פופה (1 בפברואר 1944 – 25 באפריל 1944)
* רודולף באכרר (25 באפריל 1944 – 1 במאי 1944)
* רודולף שטגמן (1 במאי 1944 – 18 ביוני 1944)
* רודולף באכרר (18 ביוני 1944 – 15 באוגוסט 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/77ID-R.htm הדיוויזיה ה-77] באתר lexikon-der-wehrmacht 

77
No Hard Feelings

No Hard Feelings (בעברית: בלי לשמור טינה) הוא המיני-אלבום הבכורה של הזמרת-יוצרת הבריטית לי-אן פינוק. האלבום יצא לאור ב-31 במאי 2024, על ידי חברת התקליטים וורנר רקורדס.<ref name=":0"></ref><ref name="OfficialCharts"></ref><ref name="OfficialCharts2"></ref>

ב-11 ביוני 2024, הודיעה לי-אן פינוק שתוציא מחדש את המיני-אלבום בתוספת רצועת הבונוס "Nature" שיצאה ב-12 ביוני 2024.<ref></ref>

==רקע והכרזה==
במרץ 2024, הכריזה לי-אן פינוק על יציאתו של פרויקט מוזיקלי, שהיה נפרד מזה של אלבום הבכורה שלה, אשר יכיל חמש רצועות "שישתלבו יחד בעולם שלהם".<ref></ref> באפריל, אתר רשמי בשם "No Hard Feelings" אישר את שמו של המיני-אלבום הקרוב שלה, בו ניתן למעריצים יכולת לגלות עוד פרטים על הפרויקט הקרוב.<ref></ref>

==סינגלים==
ב-28 במרץ 2024, הוכרז שהשיר "Stealin' Love" ישמש כסינגל הראשון שיצא מהמיני-אלבום.<ref name="OfficialCharts" /> הוא תואר על ידי NME כ"שיר אלקטרו-פופ מהודק בטעם R&B",<ref></ref> בעוד שחברת המצעדים הרשמית תיארה אותו כ"R&B חלק ונוסטלגי".<ref name="OfficialCharts2"/> ב-26 באפריל 2024, הוכרז שהשיר "Forbidden Fruit" ישמש כסינגל הבא; הוא יצא לאור ב-3 במאי 2024. מגזין "Clash", תיאר אותו כ"לי-אן טובלת בתשוקה ארוכת השנים שלה למוזיקת רגאיי", שמתייחס למערכת היחסים שלה עם בעלה בחיים האמיתיים אנדרה גריי, ואיך הם הכירו. הוא נכתב במיאמי על ידי ליי-אן לצד ג'יי קאש ונג'ה צ'ארלס בזמן שההפקה טופלה על ידי אלברט הייפ.<ref></ref><ref></ref>

==רשימת רצועות==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור No Hard Feelings
!אזור
!תאריך יציאה
!פורמט (ים)
!חברת תקליטים
!הערות
|-
!rowspan="2" |כלל העולם
|31 במאי 2024
|הורדה דיגיטלית • הזרמת מוזיקה • תקליטור • תקליט
|וורנר
|
|}

==הערות שוליים==

קטגוריה:מיני-אלבומי בכורה מ-2024
קטגוריה:מיני-אלבומים באנגלית
קטגוריה:אלבומי חברת וורנר רקורדס
משחק ארטילריה ממוחשב

משחק ארטילריה לדוגמה בו שחקן אחד יורה על השחקן השני. המכתשים בסביבת המשחקים נוצרו כתוצאה מפגיעות שנפלו הרחק מהמטרה
משחק ארטילריה ממוחשב (באנגלית: Artillery video game) הוא תת־ז'אנר של משחקי אסטרטגיה המדמים לחימה בין שני שחקנים או יותר באמצעות נשק ארטילרי. את המשחק משחקים בתורות, ולרוב השחקנים הם טנקים כאשר כל שחקן בתורו צריך לבצע שינויים בזווית הירי ובעוצמה של הירי על מנת להצליח להשמיד את היריב.

== היסטוריה ==
משחקי הארטילריה הם בין משחקי המחשב המוקדמים ביותר שפותחו. משחקי הראשונים בז'אנר פותחו עבור עבור מערכות מחשב מוקדמות כמו המחשב השולחני Tektronix 4050 ומחשב המסוף HP 2647 . למראה ולמכניקת המשחק מבוססת התורות של המשחקים הראשונים שפותחו בז'אנר, כמו סימולטור התותחים שנוצר למחשבי Apple II, הייתה השפעה רבה על המשחקים הרבים שיפותחו בז'אנר בעשורים הבאים. משחקים בולטים נוספים שיצאו בתחילת הדרך כללו גם את המשחקים Super Artillery ו-Artillery Simulator.

במהלך שנות ה-80 חלה עלייה בפופולריות של משחקי הארטילריה בין היתר בעקבות היציאה לשווקים של המשחק "" עבור קונסולת המשחקים Magnavox Odyssey² והמשחק Artillery Duel עבור קונסולות המשחקים Atari 2600 ו-ColecoVision. המשחקים הללו הכילו גרפיקת רקע משוכללת, מחווני מהירות רוח ואץ היכולת לשחק במשחק מרובה משתתפים.

המשחק "Scorched Earth", שיצא ב-1991, הפך לאחד מהמשחקים המכוננים בז'אנר וסייע להעלות את הפופולריות של משחקי ארטילריה מבוססי תורות בקהילת הגיימרים. הצלחת המשחק העניקה בהמשך השראה ליצירת משחקים דומים רבים בהם כותרים פופולריים כמו Worms, Atomic Cannon ו-Pocket Tanks.

לאורך השנים, עם ההתקדמות של הטכנולוגיה, פותחו משחקי ארטילריה עם גרפיקה מתקדמת בהרבה, ועם האפשרות למשחק מרובה משתתפים ברשת.

העלייה בפופולריות של המחשבים האישיים וקונסולות המשחקים בשנות ה-90 הובילה לכך שמשחקי הארטילריה זכו להתעניינות מצד קהל גדול מאי פעם. לאורך השנים, עם ההתקדמות של הטכנולוגיה, פותחו משחקי ארטילריה עם גרפיקה מתקדמת בהרבה, ועם האפשרות למשחק מרובה משתתפים ברשת.

בשנת 1995 חברת Team17 הבריטית פיתחה את הגרסה הראשונה של המשחק הראשון בסדרת המשחקים המצליחה Worms שהיה מיועד למחשבי קומודור אמיגה. במשחק השחקן שולט ביחידה קטנה של תולעים חמושים (במקום טנקים) אשר ממוקמים על פני סביבה הררית ונלחמים באויבים הנשלטים על ידי המחשב או שחקנים אחרים. המשחקים כלל אנימציה משעשעת בסגנון קרטוני ומגוון של כלי נשק יוצאי דופן. בין המשחקים הנוספים שיצאו בסדרה היו גם משחקים תלת־ממדיים, אף על פי כן, שתי המשחקים הבאים שיצאו בסדרה ב-2006 ו-2010 היו שוב דו-ממדיים.<ref>[http://www.ign.com/articles/2008/02/25/worms-retrospective IGN - Worms Retrospective] by James LaFlame</ref>

== משחקיות ==
צילום מסך ממשחק הארטילריה התלת־ממדי "Scorched 3D"
במשחקי הארטילריה השחקנים שולטים לרוב ביחידה אחת או יותר אשר חמושה/ות בנשק ארטילרי כמו תותחים, טנקים או טילים. המטרה עשויה להשתנות ממשחק למשחק, אך לרוב כרוכה בהשמדת כל החיילים/יחידות שנשלטים על ידי המחשב ו/או השחקנים היריבים.

כל שחקן בתורו צריך לבצע שינויים בזווית הירי ובעוצמת הירי ולקחת בחשבון גורמים כמו מרחק, מהירות הרוח, וגובה פני השטח לפני שהוא יורה לעבר היריבים. פגיעה מוצלחת יכולה לגרום לנזק רב ליריב, למוטט את ההגנות שלהם, ובסופו של דבר משמידות את היריב.

לעיתים רבות השחקנים מסוגלים להשתמש במגוון כלי נשק עם מאפיינים שונים המאפשרים לשחקנים לקחת בחשבון אסטרטגיות שונות במטרה לגבור על היריבים.

==הערות שוליים==

*
קטגוריה:סוגות משחקי וידאו
אנרי-לואי דה לה גראנז'

אנרי-לואי דה לה גראנז (בצרפתית: Henry-Louis de La Grange 26 במאי 1924 - 27 בינואר 2017) היה מוזיקולוג צרפתי והביוגרף של גוסטב מאהלר. 

== ביוגרפיה ==
לה גראנז' נולד בפריז, לאם אמריקאית, אמילי סלואן, ולאב צרפתי, , סנאטור, שר לשעבר וסגן נשיא של פדרציית התעופה הבינלאומית. אנרי-לואי למד מדעי הרוח בפריז ובניו יורק וספרות באוניברסיטה של פרובנס ובסורבון. מ-1946 עד 1947 למד בבית הספר למוזיקה של אוניברסיטת ייל, ובהמשך, מ-1948 עד 1953, למד באופן פרטי בפריז, פסנתר אצל איבון לפבר והרמוניה, קונטרפונקט וניתוח מוזיקה אצל נדיה בולאנז'ה.

==קישורים חיצוניים==

==הערות שוליים==

קטגוריה:מוזיקולוגים
ויקיפונקציות

ויקיפונקציות<ref></ref> היא ספריית פונקציות חופשית, שיתופית ורב־לשונית בהפעלת קרן ויקימדיה. הקטלוג שלה נבנה בשיטת ויקי ומאפשר יצירה, עריכה ושימוש מחדש בקוד מקור ובהרכבות.

המיזם הוא אחד משני המשאבים שפיתוח ויקיפדיה המופשטת מתבסס עליהם, לצד נתונים מוויקינתונים שישמשו כקלטים. ויקיפונקציות הוכרזה ביולי 2023, כמיזם קרן ויקימדיה הראשון מאז הקמת ויקינתונים בשנת 2012.

== ראו גם ==

* ויקיפדיה המופשטת

== קישורים חיצוניים ==

* 

== הערות שוליים ==

קטגוריה:מיזמי קרן ויקימדיה
קטגוריה:תכנות
ידידיה מור

ידידיה "דודו" מור (נולד בשנת 1951) הוא פסל ומשפץ פסלים ישראלי.

== ביוגרפיה ==
מור נולד בירושלים. מפסל בברזל ובאבן. משנת 2001 השתתף ב-20 סימפוזיוני פיסול בארץ, הקים פרויקטים במרחב הציבורי ברחבי הארץ והשתתף בתערוכות קבוצתיות בארץ.

ב-2005 יזם את הקמת "שער הרעות" הניצב בחזית בית יגאל אלון, בקיבוץ גינוסר, שנוצר על ידי עשרה פסלים יהודים ועשרה פסלים ערבים שיצרו את השער.

ב-2006 שיפץ את הפסל "דוד הרועה" שיצר דוד פולוס בקיבוץ רמת דוד ביחד עם סרגיי איבצנקו. שיפץ את הפסל "שילוב הדורות" שיצר דוד פולוס בקיבוץ בית אורן. שיחזר את האנדרטה "יד לשלושה" בכניסה לקיבוץ עינת, שיפץ את שני הפסלים שיצר דוד פולוס בקיבוץ תל יוסף ("מנוחת העמלים" ו"ילדים")

ב-2019 נחנכו שני פסלים שייצר בגן פסלים בפארק התעשייה אלון תבור.

== פסלים במרחב הציבורי ==
* התנודה - 2000, מפגש בין כיכר העצמאות לטיילת גן מלך בנתניה
* מחווה לחוה - ברחוב מקווה ישראל, גן ציבורי מעוטר בפסלים הנקרא בשם "גן אשה", חולון
* היד החזקה - יד אוחזת עט - 2016, שדרות רבין ראשון לציון
* נביטה - גן פסלים בפארק התעשייה אלון תבור
* תודעה - גן פסלים בפארק התעשייה אלון תבור
* קליפת עץ הזית - פארק עופר מול בית ספר עידנים, רמלה
* בורא פרי האדמה - 2008, כביש 40, רחוב הירקונים (שביל אופניים), פתח תקווה
* מחווה לארמסטרונג - 2010, הפארק הגדול, רחוב ז'בוטינסקי, פתח תקווה
* המכבש ברגלי הכבש - 2006, מרכז העיר, רחוב בר כוכבא, פתח תקווה

==גלריה==
<gallery caption="" widths="150px" heights="150px" perrow="4">
קובץ:Environmental Sculpture of Yadidiya (Dudu) Mor in haNaviim neighborhood 2.jpg|רחוב נביאים פינת אלישע הנביא, מודיעין
קובץ:Tnuda P1080884.JPG|תנודה - מפגש בין כיכר העצמאות לטיילת גן מלך בנתניה
קובץ:PikiWiki Israel 84303 public art in israel.jpg|קליפת עץ הזית - פארק עופר, רמלה
קובץ:Israel Galilee Museum.jpg|שער הרעות - פסל שיצרו 20 פסלים ישראלים (10 יהודים ו-10 ערבים), בכניסה לבית יגאל אלון, גינוסר
קובץ:PikiWiki Israel 20239 Homage to Armstrong in Petah Tikva Israel.JPG|מחווה לארמסטרונג - הפארק הגדול בפתח תקווה
קובץ:PikiWiki Israel 29074 Art of Israel.JPG|המכבש ברגלי הכבש, רחוב בר כוכבא, פתח תקווה
</gallery>

== ראו גם ==
* פיסול חוצות במודיעין-מכבים-רעות

==קישורים חיצוניים==

* 

== הערות שוליים ==

קטגוריה:ילידי 1951
קטגוריה:פסלים ישראלים
ורנר בוכהולץ

ורנר בוכהולץ (24 באוקטובר 1922 - 11 ביולי 2019) היה מדען מחשב גרמני-אמריקאי. ביוני 1956 טבע את המונח "בית" שמייצג יחידת מידע דיגיטלי.<ref name=":1"></ref><ref name=":0"></ref> בשנת 1990 הוכר כחלוץ בתחום המחשבים על ידי IEEE.

== ביוגרפיה ==
=== נעורים ===
ורנר בוכהולץ נולד ב-24 באוקטובר 1922 בדטמולד, גרמניה, לאלזה וליוליוס שהיה סוחר. בעקבות האנטישמיות הגוברת בדטמולד, ב-1936 עברה המשפחה לקלן. בשנת 1938 הצליח ורנר לעבור לאנגליה בקינדר-טרנספורט, שם למד בבית הספר, בעוד שאחיו קארל הלמוט היגר לארצות הברית.<ref name="Buchholz_bio"><templatestyles src="Module:Citation/CS1/styles.css"></templatestyles><cite class="citation web cs1 cs1-prop-foreign-lang-source">[http://www.r-schleysing.de/index.php?option=com_content&view=article&id=114:werner-buchholz&catid=35:kurzbiographien-ehemaliger-juedischer-buerger-aus-lippe&Itemid=65 "Werner Buchholz"] (in German). </cite></ref>

בגלל איום הפלישה במאי 1940, הוחזק ורנר במעצר יחד עם סטודנטים פליטים אחרים על ידי הבריטים, ולאחר מכן נשלח לקנדה. בעזרת הקהילה היהודית בטורונטו, הוא שוחרר ב-1941. באותה השנה החל בוכהולץ החל ללמוד הנדסת חשמל באוניברסיטת טורונטו, והשלים את הדוקטורט בהנדסת חשמל בארצות הברית במכון הטכנולוגי של קליפורניה.<ref name=":1" />

בשנת 1954 קיבל בוכהולץ אזרחות אמריקאית.<ref name=":1" />

אביו יוליוס נספה ב-1942 ואמו אלזה נספתה ב-1944 במחנה ריכוז בליצמנשטדט (לודז' של היום).

=== קריירה ===
בשנת 1949 הצטרף וורנר בוכהולץ ל-IBM, והיה חבר בצוות שתכנן את IBM 701 , מחשב העל הראשון של IBM שהיה מבוסס על טרנזיסטורים.<ref></ref> מאוחר יותר עבר לצוות שתכנן את IBM 7030 Stretch . עבודתו כללה קביעת סטנדרט בתחום קידוד תווים במערכות מחשוב. ב-1956 טבע את המונח "בית", המייצג את כמות הנתונים הקטנה ביותר שמחשב יכול לעבד.<ref name=":0" />

בשנת 1962 פרסם ספר על פרויקט Stretch.<ref name=":0" />

בשנת 1990 פרש לגמלאות. באותה השנה הוענק לו פרס חלוץ המחשב מטעם IEEE.<ref name=":1" />

== חיים אישיים ==
בוכהולץ עבד במשך 40 שנים ב-IBM בפוקיפסי, ניו יורק, שם השתתף בפיתוח המחשב. אשתו אנה נפטרה ב-2007 ובנם ג'ון ב-1975. בוכהולץ נפטר ביולי 2019 בגיל 96.<ref></ref>

==קישורים חיצוניים==

== הערות שוליים ==

קטגוריה:מדעני מחשב אמריקאים
קטגוריה:בוגרי אוניברסיטת טורונטו
קטגוריה:בוגרי המכון הטכנולוגי של קליפורניה
קטגוריה:מהגרים מגרמניה לארצות הברית
קטגוריה:אמריקאים ממוצא גרמני-יהודי
קטגוריה:ציטוט מקור בשפה זרה (גרמנית)
קטגוריה:גרמנים שנולדו ב-1922
קטגוריה:גרמנים שנפטרו ב-2019
קטגוריה:אמריקאים שנפטרו ב-2019